РЕПУБЛИКА СРБИЈА

Општина Блаце

Општинска управа

Број: III-111-906/2023

Датум: 28.04. 2023.године

Б л а ц е

На основу члана 4, став 8. и члана 94 .Закона о запосленима у аутономним покрајинама и јединицама локалне самоуправе (,,Службени гласник РС", бр. 21/16, 13/17, 95/18, 113/I7- др.закон и 95/18- др.закон,86/2019-др.закон, 157/2020-др.закон и 123/2021-др.закон), члана 11. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (,,Службени Гласник РС", бр. 95/2016,12/2022 ), Кадровског плана општине Блаце 2023.годину (,,Службени лист општине Блаце"број 14/22), Правилника о организацији и систематизациjи, радних места у Општинској управи општине Блаце и Општинском правобранилаштву општине Блаце број II-02-1405/22 од 23.септембра 2022. године, Правилника о изменама и допунама Правилника о организацији и систематизациjи, радних места у Општинској управи општине Блаце и Општинском правобранилаштву општине Блаце број II-02-2285/22 од 14.10.2022.године, Правилника о изменама и допунама Правилника о организацији и систематизациjи, радних места у Општинској управи општине Блаце и Општинском правобранилаштву општине Блаце број II-02-63/22 од 26.01.2023.године и Правилника о изменама и допунама Правилника о организацији и систематизациjи, радних места у Општинској управи општине Блаце и Општинском правобранилаштву општине Блаце број II-02-624/23 од 27.03.2023.године, Правилника о изменама и допунама Правилника о организацији и систематизациjи, радних места у Општинској управи општине Блаце и Општинском правобранилаштву општине Блаце број II-02-726/23 од 05.04.2023.године, Начелник Општинске управе општине Блаце оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА СЛУЖБЕНИКА У ОПШТИНСКОЈ УПРАВИ ОПШТИНЕ БЛАЦЕ**

**I.Орган у коме се радно место попуњава**: Општинска управа општине Блаце, Карађорђева број 4 , 18420 Блаце

**II Радно место које се попуњава:**

“Послови процене утицаја на животну средину и праћење стања и заштита и унапређење животне средине“ у Одељењу за привреду,локални економски развој и заштиту животне средине у Општинској управи општине Блаце, у звању: сарадника, број службеника:1, које је систематизовано под редним бројем 30. Правилника о изменама и допунама Правилника о организацији и систематизациjи, радних места у Општинској управи општине Блаце и Општинском правобранилаштву општине Блаце број II-02-726/23 од 05.04.2023.године.

**Опис посла** : Врши преглед и проверу документације; спроводи поступак и припрема решења о захтевима за одлучивање о потреби процене утицаја пројеката на животну средину, захтевима за одређивање обима и садржаја Студија о процени утицаја пројеката на животну средину, захтевима за давање сагласности на Студије о процени утицаја пројеката на животну средину или процене утицаја затеченог стања; спроводи поступак и припрема решења о захтевима за ажурирање Студије о процени утицаја; организује јавни увид, јавну презентацију и јавну расправу о Студији о процени утицаја и студији затеченог стања пројеката на животну средину; обезбеђује учешће јавности у одлучивању поступку процене утицаја; организује рад и учествује у раду техничке комисије за оцену Студије о процени утицаја на жвотну средину; учествује у раду Техничке комисије за процену утицаја пројеката на животну средину; сарађује са републичом и општинском инспекцијом за заштиту животне средине; поступа у својству заинтересованог органа код поступака процене утицаја пред надлежним органима Аутономне покрајине и Министарства; води јавну књигу о спроведеним поступцима процене утицаја пројеката на животну средину; одређује мере и услове заштите животне средине у припреми израде просторних и урбанистичких планова; даје мишљење на Одлуке о изради стратешке процене утицаја планова, програма, стратегија и основа на животну средину; врши оцену извештаја о стратешкој процени утицаја на животну средину; припрема акт о давању сагласности на извештај о стратешкој процени утицаја планова, програма, стратегија и основа на животну средину. Учествује у припреми, доношењу и реализацији програма заштите животне средине, локалних акционих и санационих планова, контроли и праћењу стања животне средине; предлаже и спроводи превентивне и санационе мере за заштиту животне средине; сарађује са удружењима и организацијама цивилног друштва; прати спровођење пројеката из области животне средине који се суфинансирају из буџетских средстава; спроводи активности за јачање свести о потреби заштите животне средине; сарађује са стручним и научним организацијама у циљу размене искустава и информација; учествује у припреми података за одређивање статуса угрожене животне средине; утврђује приоритете за санацију и ремедијацију; прибавља сагласност Министарства на предлог акта којим се одређује статус угрожене животне средине; припрема годишњи извештај о стању животне средине; доставља податаке Агенцији за израду извештаја о стању животне средине; редовно обавештава јавност о стању животне средине и доставља информације на захтев; учествује у изради програма коришћења средстава буџетског фонда за заштиту и унапређивање животне средине; доставља податаке и информације за потребе информационог система, прикупља податке, формира и води локални регистар извора загађивања; спроводи поступак оцене прихватљивости и даје сагласност на студије оцене прихватљивости у поступцима стратешке процене и процене утицаја на животну средину.

Припрема акта о проглашењу заштићених подручја; стара се о објављивању Одлука о заштићеним природним добрима у службеним гласилима и доставља Одлуке надлежним органима и организацијама; учествује у доношењу програма заштите природе; учествује у доношењу планова и програма управљања природним ресурсима и добрима; учествује у поступку давања сагласности на планове и годишње програме управљања заштићеним подручјем.

Води управни поступак и доноси решења којима се признаје право на коришћење посебно обележених паркинг места на јавним паркиралиштима на територији општине Блаце и даље спроводи поступак код Удружења паркиралишта Србије ради издавања стандардизоване паркинг карте у форми налепнице (ИПК налепница) за текућу календарску годину.

Прати стање, прикупља податке и израђује анализе у области туризма, трговине, угоститељства и занатства; припрема планове и мере за подстицање развоја туризма; предузима активности у циљу промоције туристичке понуде; води регистар смештаја домаће радиности за територију општине и израђује решења о разврставању у категорије у складу са Законом о туризму; утврђује услове за издавање одобрења и води евиденцију о обављању угоститељске делатности у покретним објектима и ван угоститељског објекта; припрема нацрте аката којима се регулише радно време трговинских и угоститељских објеката; спроводи управни поступак и издаје решења за коришћење простора на јавној површини испред трговинских и угоститељских објеката; обавља послове у вези са унапређењем и промоцијом старих заната и делатности сличним занатским.

Припрема конкурсну документацију за расписавање Јавног позива за финансирање медијских пројеката у складу са Законом о информисању и медијима; врши мониторинг реализације пројеката и програма из делокруга који се финансирају или суфинансирају из буџета општине у области јавног информисања; врши стручне послове информисања о раду органа општине, општинске управе, јавних предузећа и установа чији је оснивач општина, као и о свим питањима од значаја за живот и рад у општини.

Врши и друге послове по налогу начелника Општинске управе и руководиоца Одељења.

**Услови:** стечено високо образовање из научне области пољопривредних наука на основним академским студијама у обиму од најмање 180 ЕСПБ, основним струковним студијама, односно на студијама у трајању од најмање три године као и потребне компетенције за обављање послова радног места; положен државни стручни испит и најмање три године радног искуства у струци.

**III. Стручне оспособљености, знања и вештине кандидата у изборном поступку**: Врши се усменим разговором и то из: области познавање прописа којима се уређује правни положај запослених у аутономним покрајинама и јединицама локалне самоуправе, општи управни поступак као и познавање прописа везаних за обављање послова радног места.

**IV ТРАЈАЊЕ РАДНОГ ОДНОСА:** Радни однос се заснива на неодређено време**.**

**V МЕСТО РАДА:** Општинска Управа општине Блаце, улица Карађорђева број 4, 18420 Блаце.

**VI РОК ЗА ПОДНОШЕЊЕ ПРИЈАВА И АДРЕСА НА КОЈУ СЕ ПРИЈАВЕ ПОДНОСЕ**:

Општинска управа општине Блаце, ул Карађорђева број 4, 18420 Блаце, за Конкурсну комисију, са назнаком: пријава на јавни конкурс за попуњавање извршилачког радног места, „НЕ ОТВАРАТИ“, у року од 15 дана од дана оглашавања обавештeња о јавном конкурсу у дневним новинама „НАРОДНЕ НОВИНЕ“.

**VII САДРЖИНА ПРИЈАВЕ НА КОНКУРС**

Име и презиме кандидата; датум и место рођења, адреса становања, контакт телефон, кратка биографија, подаци о образовању, о врсти и дужини радног искуста са кратким описом послова на којима је кандидат радио. Пријава на конкурс мора бити својеручно потписана.

**VIII ДОКАЗИ КОЈЕ КАНДИДАТУ ПРИЛАЖУ УЗ ПРИЈАВУ НА ЈАВНИ КОНКУРС**

- Уз пријаву са биографијом, кандидат треба да приложи:

-оригинал или оверену фотокопију дипломе или уверења којом се потврђује стручна спрема;

- оригинал или оверена фотокопија уверења о држављанству (не старије од 6 месеци);

- оригинал или оверена фотокопија извода из матичне књиге рођених;

- оригинал или оверена фотокопија уверењa да кандидат није правоснажно осуђиван на безусловну казну затвора од најмање 6 месеци (не старије од 6 месеци);

- оригинал или оверена фотокопија уверењa да против кандидата није покренут кривични поступак (не старије од 6 месеци);

- оригинал или оверена фотокопија уверењa да се против кандидата не води истрага (не старије од 6 месеци);

- оригинал или оверена фотокопија исправе којом се доказује да учеснику конкурса раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;

- оригинал или оверена фотокопија доказа о радном искуству у струци ( потврде, решења или други акти из којих се види на којим пословима, са којом стручном спремом и у ком периоду је стечено радно искуство );

- фотокопија личне карте

- образац 1 изјава у којој се кандидат опредељује да ли ће сам доставити податке о чињеницама о којима се води службена евиденција или ће то орган учинити уместо њега;

Сви докази прилажу се у оригиналу или фотокопији овереној од стране надлежног органа за оверу потписа, рукописа и преписа.

Законом о општем управном поступку (,,Сл.гласник РС", бр. 18/16 и 95/18- аутентично тумачење) између осталог, прописано је да су органи у обавези да пo службеној дужности, када је то неопходно за одлучивање, у скдаду са законским рокавима, бесплатно размењују, врше увид, обрађују и прибављају личне податке о чињеницама о којима се води службена евиденција, осим ако странка изричито изјави да ће податке прибавити сама.

Докази који се прилажу уз пријаву на јавни конкурс, а о којима се води службена евиденција су: уверење о држављнству; извод из матичне књиге рођених; уверење из казнене евиденције да кандидат није правноснажно осуђиван на безусловну казну затвора од најмање шест месеци; исправа којом се доказује да учеснику конкурса раније није престајао радни однос у државном органу, односно органу аутомомне покрајине или јединици локалне самоуправе збоr теже повреде дужности из радног односа. Доказује уверење о положеном државном стручном испиту, односно уверење о положеном правосудном испиту. Наведене доказе кандидат може да достави уз пријаву и сам у циљу ефикаснијег и бржег спровођења изборног поступка. Потребно је да учесник конкурса, уз наведене доказе, достави изјаву којом се опредељује за једну од могућности, да орган прибави податке о којима се води службена евиденција или ће то кандидат учинити сам.

I**X Провера оспособљености, знања и вештина кандидата у изборном поступку:**

Са кандидатима чије су пријаве благовремене, допуштене, разумљиве и потпуне, уз које су приложене сви потребни докази и који испуњавају услове за рад на оглашеном радном месту, проверу стручних способности, знања и вештина које се вреднују у изборном поступку наведених у тексту јавног конкурса биће спроведена у просторијама Општинске управе општине Блаце, улица Карађорђева бр 4, 18420 Блаце, с тим што ће кандидати о датуму и времену бити обавештени на контакте (бројеве телефона, односно адресе) које наведу у својим пријавама (обавезно навести у пријави)

**НАПОМЕНЕ:**

Неблаговремене, недопуштене, неразумљиве иди непотпуне пријаве кандидата и пријаве уз које кандидати нису приложили све потребне доказе у оригиналу или

фотокопији овереној од стране надлежног органа, биће одбачене.

Јавни конкурс спроводи Конкурсна комисија коју је решењем именовао начелник Општинске управе општине Блаце.

Овај оглас оглашен је на званичној интернет презентацији Општине Блаце, на огласној табли Општинске управе општине Блаце и у дневним новинама „НАРОДНЕ НОВИНЕ“.

.

Обрада:

Анђелка Павловић с.р.

НАЧЕЛНИК

ОПШТИНСКЕ УПРАВЕ ОПШТИНЕ БЛАЦЕ

Јасмина Лапчевић, с.р.

ОБРАЗАЦ 1

Упознат/а сам са одредбом члана 103. став 3. Закона о општем управном поступку („Службени гласник РС“, бр. 18/2016), којом је прописано да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним.

Поступак покрећем код .................................................................................................................

ради остваривања права.............................................................................................................

и тим поводом дајем следећу

**И З Ј А В У**

1. Сагласaн/а сам да орган за потребе поступка може извршити увид, прибави и обради личне податке о чињеницама о којима се води службена евиденција, који су неопходни у поступку одлучивања. 1

..........................................

(место)

.......................................... ................................................

(датум) (потпис даваоца изјаве)

1. Иако је орган обавезан да изврши увид, прибави и обави личне податке, изјављујем да ћу сам/а за потребе поступка прибавити: 2

а) све личне податке о чињеницама о којима се води службена евидениција, а који су неопходни за одлучивање.

б) следеће податке:3

1. .............................................................................................................................................

2. .............................................................................................................................................

3. .............................................................................................................................................

Упознат/а сам да уколико наведене личне податке неопходне за одлучивање органа не поднесем у року од....................дана, захтев за покретање поступка ће се сматрати неуредним.

..........................................

(место)

.......................................... ................................................

(датум) (потпис даваоца изјаве)

1 Сагласно одредби члана 13. Закона о заштити података о личности („Службени гласник РС“; бр. 97/08, 104/09 – др. закон, 68/12 – одлука УС и 107/12), орган власти обрађује податке без пристанка лица, ако је обрада неопходна ради обављања послова из своје надлежности одређених законом у циљу остваривања интереса националне или јавне безбедности, одбране земље, спречавања, откривања, истраге и гоњења за кривична дела економских, односно финансијских интереса државе, заштите здравља и морала, заштите права и слобода и другог јавног интереса, а у другим случајевима на основу писменог пристанка лица.

2 Потребно је заокружити слово испред опције за коју се странка одлучила

3 Попуњава се када странка у поступку који се покреће по захтеву странке изричито изјави да ће само део личних података о чињеницама о којима се води службена евиденција, а које су неопходне за одлучивање,

прибавити сама.